L-aħħar żvilupp fil-każ tal-assassinju tal-ġurnalista Daphne Caruana Galizia ħasad lill-pajjiż u ssemma anke fil-ġurnali barranin. Ilbieraħ filgħaxija, Melvin Theuma, is-sensar fl-assassinju, instab bi ġrieħi fid-dar tiegħu, wara li allegatament weġġa' lilu nnifsu serjament. Huwa jinsab l-Isptar Mater Dei fejn qiegħed f'qagħda kritika. Illum Theuma kellu jkompli jixhed fil-qorti, fejn kien se jsirlu l-kontro-eżami mit-tim tad-Difiża ta' Yorgen Fenech. Theuma identifika lil Fenech bħala dak li ordna li jsir l-assassinju fuq il-ġurnalista. F'Novembru li għadda, Theuma ngħata l-maħfra presidenzjali biex jgħid dak kollu li jaf fuq il-każ fil-qorti. Illum kellha anke titressaq il-qorti l-proklama li ngħatat lil Theuma wara talba mid-Difiża ta' Fenech. Filmati: Melvin Theuma "jweġġa' lilu nnifsu serjament" Il-ġurnali Reuters u The Guardian jiffokaw ir-rapporti tagħhom fuq il-fatt li dan kollu ġara ftit sigħat qabel Theuma kellu jerġa' jidher quddiem il-Qorti. Ir-rapporti jsemmu wkoll li l-ġrieħi li sofra Theuma kienu fil-kordi vokali u f'żaqqu. Jissemma wkoll kif fil-qorti, Theuma kemm-il darba qal x'ħajja ta' terrur għex wara li seħħ l-assassinju. Huwa kien stqarr li ħajtu ntemmet fis-16 t'Ottubru tal-2017 fit-3pm. #td_uid_2_5f1923b304c0d .td-doubleSlider-2 .td-item1{background:url(https://cdn.newsbook.com.mt/wp-content/uploads/2020/07/22080646/2020-07-22T013411Z_1_LYNXNPEG6L02I_RTROPTP_4_DAPHNE-MALTA-SUICIDE-80x60.jpg) 0 0 no-repeat}#td_uid_2_5f1923b304c0d .td-doubleSlider-2 .td-item2{background:url(https://cdn.newsbook.com.mt/wp-content/uploads/2020/07/22080623/2020-07-22T013411Z_1_LYNXNPEG6L02J_RTROPTP_4_DAPHNE-MALTA-SUICIDE-80x60.jpg) 0 0 no-repeat}#td_uid_2_5f1923b304c0d .td-doubleSlider-2 .td-item3{background:url(https://cdn.newsbook.com.mt/wp-content/uploads/2020/07/22080543/2020-07-22T013411Z_1_LYNXNPEG6L02L_RTROPTP_4_DAPHNE-MALTA-SUICIDE-80x60.jpg) 0 0 no-repeat}#td_uid_2_5f1923b304c0d .td-doubleSlider-2 .td-item4{background:url(https://cdn.newsbook.com.mt/wp-content/uploads/2020/07/22080523/2020-07-22T013411Z_1_LYNXNPEG6L02M_RTROPTP_4_DAPHNE-MALTA-SUICIDE-80x60.jpg) 0 0 no-repeat} 1 minn 4 REUTERS/Darrin Zammit Lupi Il-Qorti tilqa' t-talba biex il-maħfra presidenzjali ta' Melvin Theuma tiġi esebita L-avukat tal-familja Caruana Galizia, Jason Azzopardi, qajjem suspett fuq jekk dan kienx veru attentat ta' suwiċidju. Madankollu, huwa neħħa dak li kiteb minn fuq Facebook ftit tal-minuti wara. Intant, il-Kap tal-Oppożizzjoni Adrian Delia qal li se jlaqqa' lill-Grupp Parlamentari tal-Partit Nazzjonalista sabiex jiddiskutu dawn l-aħħar żviluppi. Filmat: Delia se jlaqqa' lill-MPs għall-messaġġ politiku dwar Melvin Theuma B'reazzjoni għal dawn l-iżviluppi, l-NGO Repubblika tenniet it-talba tagħha sabiex jitwaqqaf tim investigattiv konġunt bejn il-Europol u l-Pulizija Maltija għaliex qalet li jeħtieġ li toħroġ il-verità. Repubblika ttenni t-talba tagħha biex il-Europol tinvestiga mal-Pulizija Maltija .td_uid_4_5f1923b3084b1_rand.td-a-rec-img{text-align:left}.td_uid_4_5f1923b3084b1_rand.td-a-rec-img img{margin:0 auto 0 0}